Mareks Hamšīks

Mareks Hamšīks (; dzimis ) ir bijušais slovāku futbolists, spēlēja pussarga pozīcijā, bijis Slovākijas futbola izlases dalībnieks un kapteinis. No 2022. gada līdz 2023. gadam pārstāvēja Turcijas Superlīgas komandu Trabzonspor.

 Karjera 
Karjeru sācis Slovākijas klubā ŠK Slovan Bratislava, taču drīz vien pievienojās Itālijas klubam Brescia Calcio, kura sastāvā aizvadīja trīs sezonas. 2007. gada jūnijā pievienojās citam Itālijas klubam SSC Napoli. Tā sastāvā divas reizes uzvarējis Itālijas kausa izcīņā, 2010.—2011. gada sezonā iekļauts Serie A sezonas simboliskajā komandā. Napoli sastāvā spēlēja līdz 2019. gadam. Karjeras turpinājumā pārstāvēja Ķīnas klubu Dalian Yifang, 2021. gadā neilgu laiku spēlēja Zviedrijā IFK Göteborg komandā. 2021. gada vasarā pārgāja uz Turcijas klubu Trabzonspor. 2021.—2022. gada sezonā kļuva par Turcijas čempionu.

Slovākijas izlasē debitēja 2007. gada februārī draudzības spēlē pret Polijas izlasi. Pirmos vārtus izlasē guva  Eiropas čempionāta kvalifikācijas spēlē pret Sanmarīno. Izlases sastāvā piedalījies  (Slovākijas pirmā dalība FIFA Pasaules kausā) un 2016. un . 2022. gada maijā paziņoja par karjeras beigām izlasē. Kopumā izlasē aizvadījis 135 spēles un guvis 26 vārtus. Astoņas reizes atzīts par Slovākijas gada futbolistu.

 Sasniegumi 
Napoli

 Itālijas kauss: 2011–12, 2013–14
 Supercoppa Italiana: 2014

Trabzonspor
 Turcijas Superlīga: 2021–22
 Turcijas superkauss: 2021

Individuālie sasniegumi

 Slovākijas gada futbolists: 2009, 2010, 2013, 2014, 2015, 2016, 2017, 2018

 Atsauces 

 Ārējās saites 

Kategorija:1987. gadā dzimušie
Kategorija:Banska Bistricas apgabalā dzimušie
Kategorija:Slovākijas futbolisti
Kategorija:Slovākijas izlases futbolisti
Kategorija:2010. gada FIFA Pasaules kausa spēlētāji
Kategorija:2016. gada Eiropas čempionāta futbolā spēlētāji
Kategorija:SSC Napoli spēlētāji
Kategorija:Brescia Calcio spēlētāji
Kategorija:2020. gada Eiropas čempionāta futbolā spēlētāji
Kategorija:Trabzonspor spēlētāji
Kategorija:Gēteborgas IFK spēlētāji
Kategorija:ŠK Slovan Bratislava spēlētāji